SETELAH tiga tahun mencetuskan krisis global dengan pelbagai serangan bersenjata, kekuatan Daesh kini terjejas teruk. Kekalahan di kubu kuat militan itu di Masjid Al-Nuri dan simbol menara al-Habda di Mosul, menjadikan mimbar pertama pengisytiharan Negara Khalifah itu kini dirampas tentera Iraq.

Perdana Menteri Iraq, Haider al-Abadi dalam kenyataan semalam nengesahkan, tentera Iraq berjaya menguasai Mosul sepenuhnya. Satu kejayaan besar setelah Daesh mengisytiharkan Mosul sebagai bandar Khalifah pertama tiga tahun lalu.

“Kini Masjid al-Nuri dan menara al-Hadba milik rakyat, dan kawalan Daesh, sudah berakhir,” kata beliau.

Minggu lalu, ketika diambang kekalahan, akibat serangan besar-besaran tentera Iraq sejak empat bulan lalu, militam Daesh meletupkan masjid bersejarah itu.

Masjid Al-Nuri dibina pada zaman pertengahan dan terkenal dengan menara condong, ditawan sepenuhnya tentera Iraq yang disokong AS.

Sejak Mac lalu, tentera Iraq melancarkan operasi khas merampas kembali Mosul.

Sejak Jun 2014, Daesh diketuai Abu Bakar Al Baghdadi mengibarkan bendera hitam di puncak menara al-Hadba dan mengisytiharkan Mosul sebagai tapak pemerintah khalifah.

Al-Baghdadi mengaku dirinya keturunan Nabi Ibrahim. Selain itu turut mengumumkan misi negara Khalifah merangkumi Rom, Itali dan Perancis.

Al Baghdadi dalam khufbah pertamanya turut mengakui dirinya diutuskan Tuhan untuk menubuhkan kerajaan Khalifah.

Sejak Jun 2014, Daesh berjaya mengumpulkan puluhan ribu tentera di Iraq dan Syria. Malah, kempen berkesan media sosial militan itu berjaya merekrut sokongan di seluruh dunia.

Dia Asia Tengara kumpulan pengganas di selatan Filipina termasuk Abu Sayyaf dan Maute turut menyatakan sokongan terbuka dan berbaiah dengan Daesh. – MYNEWSHUB.CC

Baik Punya Kang Gary ‘Pekena’ Cendol Penang

SEJAK Mei lalu, akaun Instgram milik bekas ahli program Running Man terus dibiarkan kosong tanpa sebarang entri selepas beberapa insiden dan kontroversi mengenai dirinya diperkatakan media massa.

Sehinggalah pada tanggal 19 Jun lalu, Kang Gary kembali memuatnaik sekeping gambar berlatar panaroma pantai di Hawaii yang sekali gus pasti menggembirakan hati 3.1 juta pengikutnya.

Terbaru sejak Isnin, figura tersohor ini berada Pulau Pinang, dalam usaha mempromosikan misi konsert solo pertamanya di Malaysia pada tarikh yang belum dinyatakan selepas pembatalan konsert tersebut yang sepatutnya berlangsung pada 21 Mei lepas.

Selama berada di Pulau Pinang, Gary dilihat memuatnaik beberapa keping gambar di Instagramnya @kang_gary8888 yang antara lain menunjukkan dia sedang menikmati cendol dengan kapsyen: #cendol #penang.

Oh! Rupa-rupanya Kang Gary ni penggemar cendol!

Buktinya pada hari berikutnya, dia sekali lagi memuatkan gambar sedang menikmati cendol di sebuah restoran dengan kapsyen ‘cendol love’ di mana gambar tersebut menarik lebih 6000 komen dengan 290 ribu tanda suka (Like).

Buktinya pada hari berikutnya, dia sekali lagi memuatkan gambar sedang menikmati cendol di sebuah restoran dengan kapsyen ‘cendol love’ di mana gambar tersebut menarik lebih 6000 komen dengan 290 ribu tanda suka (Like).

Antara komen yang ditinggalkan peminat yang rata-ratanya dari Malaysia dan Indonesia bertulis;

@aniswana: Wah Gary suka makan cendol lah!

@aimeeaqilah: Ni kalau orang tak kenal hang mesti ingat u local chineese hahah

@_una_05: Gary, you must try rendang and ketupat juga

Malah pada entri berikutnya, sekeping gambar dia sedang mengayuh beca sambil membawa seorang pakcik (pemilik beca) sedang bersiar-siar turut menarik perhatian netizen yang rata-ratanya menyifatkan pakcik tersebut sangat beruntung.

@hadfa: Pindah sini je la bang oii

@Ainnradak: Untungnya pakcik tu. Tapi aku rasa dia tak kenal Kang Gary hahaha

@whatforlibby: Best tak Malaysia bang?

Selama berada di Pulau Punang, Kang Gary sempat bersiar-siar di sekitar Georgtown tanpa diawasi pengawal peribadi selain turut mengambil peluang melalui laluan berkaca Rainbow Skywalk di Menara Komtar.

Sebuah video berdurasi 18 saat dimuatnaik Gary saat melalui Rainbow Skaywall turut mengundang rasa gayat netizen yang dikongsi pada ruangan komen.

Wahh, nampaknya Kang Gary begitu enjoy selama berada di Pulau Pinang! Adakah beliau akan menjadikan Malaysia sebagai ‘rumah kedua’ selepas ini? Kita tunggu saja. – mStar Online